డియాండ్రా సోరెస్

డియాండ్రా సోరెస్ (ఆంగ్లం: Diandra Soares; జననం 1979 ఆగస్టు 13) ఒక భారతీయ మోడల్, ఫ్యాషన్ డిజైనర్, టెలివిజన్ హోస్ట్. ఆమె ఎక్కువగా ర్యాంప్‌పై తన చూపులకు ప్రసిద్ధి చెందింది. ఆమె 2014లో బిగ్ బాస్ 8 రియాల్టీ షోలో కంటెస్టెంట్‌గా పాల్గొన్నది.

2017లో వెబ్ సీరీస్ అలీషాలో ఆమె ఎపిసోడిక్ పాత్ర అల్ఫియా రోమానీగా చేసింది. అలాగే, 2008లో, హిందీ చిత్రం ఫ్యాషన్లో ఆమె అతిధి పాత్ర పోషించింది.

 ప్రారంభ జీవితం 
సోరెస్ మహారాష్ట్రలోని బాంద్రాలో మధ్యతరగతి కుటుంబంలో జన్మించింది. ఆమె కుటుంబానికి మోడలింగ్ ప్రపంచంతో ఎలాంటి సంబంధం లేదు. బొంబాయిలో పాఠశాల విద్యను అభ్యసించిన తరువాత, ఆమె సెయింట్ జేవియర్స్ నుండి తన విద్యను కొనసాగించింది. మోడలింగ్‌లో డియాండ్రా సోరెస్ ను ప్రేరేపించిన మాజీ భారతీయ మోడల్ మధు సప్రే. మధు సప్రే ఫెమినా మిస్ ఇండియా 1992 విజేతగా నిలిచింది.

 వ్యక్తిగత జీవితం 
డియాండ్రా సోరెస్రా బిగ్ బాస్ హౌస్‌లో ఉన్న సమయంలో గౌతమ్ గులాటీతో రిలేషన్‌షిప్‌లో ఉంది. 2016లో, ఆమె వెబ్ సిరీస్ 'డూ ఇట్ లైక్ డియాండ్రా'లో ఉంది.

 కెరీర్ 

 మోడలింగ్ 
డియాండ్రా సోరెస్ 16 సంవత్సరాల వయస్సు నుండి మోడలింగ్ రంగంలో చురుకుగా ఉంది. ఆమె మొదటి అసైన్‌మెంట్ టిప్స్ అండ్ టోస్ కాగా, మొదటి షో మెక్‌డోవెల్స్. 1995లో, ఆమె మిస్ బాంబేగా కిరీటాన్ని పొందింది. అది దినేష్ సూటింగ్స్, విఐపి లింగరీస్, టిల్స్‌బరీ విస్కీ వంటి వివిధ ప్రముఖ బ్రాండ్‌ల నుండి కాంట్రాక్టులను పొందడంలో ఆమెకు సహాయపడింది. ఆమె తన కెరీర్‌లో గూచీ, లియోనార్డ్ ప్యారిస్, ఇమాన్యుయెల్ ఉంగారో, సోనియా రైకీల్ అండ్ మయామి ఫ్యాషన్ షోలచే నిర్వహించబడిన అనేక అంతర్జాతీయ ఫ్యాషన్ షోలకు నడిచింది.

ఆమె ర్యాంప్‌పై వాడి చూపుతో ప్రసిద్ది చెందింది. లాక్మే ఫ్యాషన్ వీక్‌లో డిజైనర్లు ఆమెతో షోలను నిర్వహించారు. సెప్టెంబరు 2013లో, ఆమె తల గుండు చేయించుకుంది. ఇది మతపరమైన కారణాల వల్ల జరిగిందని, బట్టతల రావడం ద్వారా తాను ఆధ్యాత్మికంగా శక్తిని పొందినట్లు భావించానని సోరెస్ వ్యాఖ్యానించింది. ఆమె బట్టతల తల అనేక ఫ్యాషన్ వారాల్లోకి తన ప్రవేశాన్ని నిరోధించవచ్చని కూడా చెప్పింది. బిగ్ బాస్ 8లో తన సెషన్‌లో ఆమె మరోసారి తల గుండు చేయించుకుంది.

 మీడియా 
2011లో జనాదరణ పొందిన సెలబ్రిటీ స్టంట్ షో ఫియర్ ఫ్యాక్టర్: ఖత్రోన్ కే ఖిలాడీ 4వ సీజన్‌లో ఆమె పోటీదారుగా ఉంది. ఆమె ప్రజాకర్షణ పొందిన పోటీదారులలో ఒకరిగా నిలిచింది. అక్కడ ఆమె చివరి వరకు నిలిచి సెకండ్ రన్నరప్‌గా నిలిచింది. సెప్టెంబరు 2014లో కలర్స్‌లో ప్రసారమైన ఎనిమిదో సీజన్‌లో ఆమె ఇండియన్ టీవీ రియాలిటీ షో బిగ్ బాస్‌లో పోటీదారుగా మారింది. ఆమె 12 వారాల తర్వాత 2014 డిసెంబరు 14న అంటే, 84వ రోజు హౌజ్ నుండి తొలగించబడింది. 2016లో ఆమె 'డూ ఇట్ లైక్ డియాండ్రా' అనే వెబ్ సిరీస్‌ను రూపొందించింది.

 టెలివిజన్ 
సంవత్సరంధారావాహికపాత్రనోట్స్మూలాలు2008గెట్ గార్జియస్ 5జడ్జ్2011ఫియర్ ఫ్యాకక్టర్: ఖత్రోన్ కే ఖిలాడి 4పోటీదారుఫైనలిస్ట్ (2వ రన్నరప్)2012ఝలక్ దిఖ్లా జా 5గెస్ట్షిబానీ దండేకర్‌కు మద్దతు ఇవ్వడానికి2013లైఫ్ మే ఏక్ బార్పోటీదారురోషెల్ రావ్ తో పాటు2014బిగ్ బాస్ 8తొలగించబడిన రోజు 842015ఫరా కి దావత్అజాజ్ ఖాన్ & సంభవనా  సేథ్‌తో పాటుకిల్లర్ కరోకే అట్కా తో లట్కాసనా ఖాన్, సారా ఖాన్ &  మెహక్ చాహల్తో పాటు2016బిగ్ బాస్ 10గెస్ట్అమీర్ అలీతో పాటు

 మూలాలు 
వర్గం:1979 జననాలు
వర్గం:హిందీ టెలివిజన్‌ నటీమణులు
వర్గం:భారతీయ సినిమా నటీమణులు
వర్గం:భారతీయ గేమ్ షోలలో పోటీదారులు
వర్గం:భారతీయ రియాలిటీ టెలివిజన్ సిరీస్‌లో పాల్గొనేవారు
వర్గం:బిగ్ బాస్ హిందీ టీవీ సిరీస్ పోటీదారులు